સુરત:મહાનગરપાલિકાના વરાછા ઝોનમાં આકરણી અધિકારી 5 હજારની લાંચ લેતા ઝડપી પાડયા છે. વરાછા ઝોનમાં એસેસમેન્ટ એન્ડ રિકવરી ઓફિસર પી.કે. જરીવાલા લાંચ લેતા ઝડપાયા છે. આ બનાવમાં એમ હતું કે મકાન વેરા બિલમાં કબજેદાર તરીકે વર્ષોથી ભાડૂઆતનું નામ ચાલી આવે છે. તે દરમિયાન ભાડૂઆત મકાન ખાલી કરીને ચાલ્યો ગયો હોય નવા વેરા બિલમાં કબજેદાર તરીકે ભાડૂઆતને બદલે માલિકનું નામ લખાઈ આવે તે માટે મકાન માલિકે વરાછા ઝોનમાં અરજી કરી હતી.